Source: https://www.zakonypreludi.sk/zz/1966-24
Timestamp: 2020-01-24 02:08:50+00:00
Document Index: 12411027

Matched Legal Cases: ['§ 1', '§ 1', '§ 1', '§ 2', '§ 3', '§ 4', '§ 5', '§ 24', '§ 395']

24/1966 Zb. Vyhláška Ministerstva dopravy a hlavného arbitra Československej socialistickej republiky o hospodár... | Aktuálne znenie
24/1966 Zb.
Vyhláška č. 24/1966 Zb.Vyhláška Ministerstva dopravy a hlavného arbitra Československej socialistickej republiky o hospodárskych zmluvách vo vnútroštátnej vodnej nákladnej doprave
Čiastka 9/1966
Platnosť od 26.04.1966 do31.12.1971
Účinnosť od 01.05.1966 do31.12.1971
Čl. I vyhlášky č. 120/1967 Zb. predlžuje účinnosť tejto vyhlášky do 31. decembra 1969. § 1 písm. a) vyhlášky č. 138/1969 Zb. predlžuje účinnosť tejto vyhlášky do 31. decembra 1970. § 1 písm. a) vyhlášky č. 105/1970 Zb. predlžuje účinnosť tejto vyhlášky do 31. decembra...
§ 1 - Na prehĺbenie hospodárskej spolupráce organizácií verejnej dopravy (ďalej len „dopravca“) a prepravcov na spresnenie vzájomných hospodárskych záväzkových vzťahov sa uzavierajú hospodárske zmluvy
Dlhodobá hospodárska zmluva (§ 2)
Hospodárska zmluva o príprave prepráv (§ 3)
Prechodné ustanovenia (§ 4 - § 5)
Aktuálne znenie 01.05.1966 - 31.12.1971
z 5. apríla 1966
o hospodárskych zmluvách vo vnútroštátnej vodnej nákladnej doprave
Ministerstvo dopravy a hlavného arbiter Československej socialistickej republiky ustanovujú po dohode so zúčastnenými ministerstvami a ústrednými orgánmi podľa § 24 zákona č. 26/1964 Zb. o vnútrozemskej plavbe a § 395 Hospodárskeho zákonníka č. 109/1964 Zb.:
Na prehĺbenie hospodárskej spolupráce organizácií verejnej dopravy (ďalej len „dopravca“) a prepravcov na spresnenie vzájomných hospodárskych záväzkových vzťahov sa uzavierajú hospodárske zmluvy
- o dlhodobej spolupráci vo vnútroštátnej vodnej nákladnej doprave (dlhodobé hospodárske zmluvy),
- o príprave prepráv vykonávaných v období kalendárneho roka alebo v kratšom období (hospodárske zmluvy o príprave prepráv).
(1) Dlhodobú hospodársku zmluvu uzavierajú dopravcovia a prepravcovia vtedy, ak treba zabezpečiť hospodársku spoluprácu na dobu presahujúcu kalendárny rok a ak to vyžaduje rozsah, význam alebo osobitná povaha prepráv, najmä ak je predpokladom hospodárneho vykonávania prepráv dlhšie trvajúce premiestnenie dopravných kapacít, dopravných zariadení a realizácia stavebných investícií na mieste nakládky a vykládky.
(2) Dlhodobá hospodárska zmluva musí obsahovať tieto základné podmienky spolupráce vo vnútroštátnej vodnej nákladnej doprave:
a) predpokladaný objem prepráv a iných prác a výkonov na celé zmluvné obdobie, prípadne členenie týchto objemov v priebehu zmluvného obdobia,
c) cenové podmienky budúcich prepráv a iných prác a výkonov, najmä ceny za prepravy pri zavádzaní limitných cien,
e) vybavenie nakladacích a vykladacích miest, najmä ich osvetlenie a ďalšie dohodnuté opatrenia zaisťujúce bezpečnosť práce,
f) majetkové sankcie dohodnuté pre prípad nesplnenia určitých povinností, napr. pri nevyužití uskutočnených investícií v dohodnutom rozsahu.
(1) Hospodárskou zmluvou o príprave prepráv vytvárajú dopravcovia a prepravcovia predpoklady pre plynulé a hospodárne vykonávanie jednotlivých prepráv počas zmluvného obdobia. Dopravca sa zmluvou najmä zaväzuje, že pristaví v dojednanom rozsahu a čase prepravcom objednané dopravné prostriedky, prípadne vykoná iné práce a výkony; prepravca sa najmä zaväzuje, že objedná prepravu, prípadne iné práce a výkony u dopravcu v dohodnutom rozsahu a časových obdobiach. Na spresnenie časového členenie prepráv v priebehu zmluvného obdobia slúžia čiastkové špecifikácie.
(2) Hospodárska zmluva o príprave prepráv musí obsahovať:
a) celkový objem prepráv v tonách alebo iných jednotkách, prípadne celkový objem iných prác a výkonov,
b) členenie prepráv podľa druhov prepravovaných zásielok,
c) či a pre aké časové obdobie a za akých podmienok, najmä v akých lehotách a medzi ktorými organizačnými jednotkami budú sa dojednávať čiastkové špecifikácie,
d) časové a objemové členenie prepráv, v ktorom sa majú prepravy v priebehu zmluvného obdobia vykonať ak sa nedohodlo dojednávanie čiastkových špecifikácií,
e) miesto nakládky a vykládky,
f) cenové podmienky budúcich prepráv a prác, najmä ceny za prepravy pri zavedení limitných cien.
a) dohodu o majetkových sankciách pre prípad nesplnenia určitých zmluvných povinností, príp. dohodu, že nesplnenie sa nebude postihovať,
b) spôsob vykonávania prepráv vrátane nakládka a vykládky,
c) čas podaja a odberu zásielok.
(4) Ak neobsahuje hospodárska zmluva o príprave prepráv dohodu o majetkových sankciách, prípadne dohodu, že nesplnenie záväzkov sa nebude postihovať osobitnými sankciami, zaplatí dopravca, ktorý nepristaví dopravné prostriedky v objeme a čase určenom zmluvou, hoci boli pre ich uskutočnenie splnené všeobecne platné a dohodnuté prepravné podmienky,*) prepravcovi za každú tonu, o ktorú sa oproti dohodnutému objemu prepravilo menej, penále vo výške 1 Kčs; penále v rovnakej výške zaplatí prepravca dopravcovi, ak nepožadoval prepravu v dohodnutom objeme a období alebo nezabezpečil všeobecne platné alebo dohodnuté prepravné podmienky pre vykonanie prepráv. Ak sa v hospodárskej zmluve dohodli čiastkové špecifikácie, vzťahuje sa penalizácia podľa predchádzajúcej vety na objemy dohodnuté v týchto špecifikáciách.
Hospodárske zmluvy vo vnútroštátnej vodnej nákladnej doprave uzavreté pred účinnosťou tejto vyhlášky sa považujú za uzavreté podľa tejto vyhlášky.
Táto vyhláška nadobúda účinnosť 1. májom 1966 a platí do 31. decembra 1967.
*) Všeobecne platné prepravné podmienky ustanovuje vyhláška Ministerstva dopravy č. 134/1964 Zb. o prepravnom poriadku vodnej dopravy.